stanford-oval/wikipedia huggingface dataset:
Christensen (F1-talli)

|  Christensen |
| --- | --- |
Päämaja:  Yhdysvallat
Tunnetuimmat kuljettajat:  Jack Turner, Jim Hurtubise
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1959
Kilpailuja:  2
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1960
Christensen oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun 1959 ja 1960. Jack Turner keskeytti ensimmäisessä kilpailussa polttoainevuotoon ja Jim Hurtubise toisessa moottoririkkoon.
Huomioita

↑  Indianapolis 500 -kilpailuun osallistuneiden tallien/valmistajien pisteitä ei laskettu mukaan Formula 1 -tuloksiin, ainoastaan kuljettajien.
Chidori-luokka

| Chidori-luokka / 千鳥型水雷艇 |
| --- | --- |

Tekniset tiedot
Uppouma:  544 t (standardi) 750 t (kuormattu)
Pituus:  79 m (vesiraja) 82 m (kokonaispituus)
Leveys:  7,4 m
Syväys:  2,5 m
Nopeus:  30 solmua
Miehistöä:  113
Aseistus:  3 × 127 mm/50 type 3 -tykkiä 1 × 40 mm ilmatorjuntatykki 4 × 53 cm -torpedoputkea
Chidori-luokka (jap. 千鳥型水雷艇, chidori-gata suiraitei) oli keisarillisen Japanin laivaston neljän torpedoveneen muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Chidori | Maizurun laivastoarsenaali | 13. lokakuuta 1931 | 1. huhtikuuta 1933 | 20. marraskuuta 1933 | upotettu 22. joulukuuta 1944 |
| Manazuru | Fujinagata | 22. joulukuuta 1931 | 11. heinäkuuta 1933 | 31. tammikuuta 1934 | upotettu 1. maaliskuuta 1945 |
| Tomozuru | Maizurun laivastoarsenaali | 11. marraskuuta 1932 | 1. lokakuuta 1933 | 24. helmikuuta 1934 | upotettu 24. maaliskuuta 1945 |
| Hatsukari | Fujinagata | 6. huhtikuuta 1933 | 19. joulukuuta 1933 | 15. heinäkuuta 1934 | poistettu 3. toukokuuta 1947 romutettu 1948 |
Brzegin piirikunta

Brzegin piirikunta (puol. powiat brzeski) on yksi Opolen voivodikunnan piirikunnista. Piirikunnan arvioitu väkiluku oli vuoden 2019 lopussa 89 804. Siihen kuuluvat viisi kuntaa ovat Grodków, Lewin Brzeski, Lubsza, Olszanka ja Skarbimierz.
Piirikunnan väestöpyramidi 2014.
Vuoden 2019 lopussa Brzegin piirikunnan asukkaista 51,2 prosenttia oli naispuolisia ja 48,8 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 60,7 prosenttia ja eläkeikäiset 22 prosenttia väestön keski-iän ollessa 42,2 vuotta. Vuonna 2019 piirikunnassa syntyi 746 lasta. Brzegin piirikunnan väkiluvun ennakoidaan pienenevän 72 167 asukkaaseen vuoteen 2050 mennessä.
Berthold II

| Berthold II |
| --- | --- |
 Ihanteellinen muotokuva Berthold II:sta (noin 1800) vaakunalla.
Zähringenin herttua
 1092 – 1098  
Edeltäjä:  Berthold I
Seuraaja:  Berthold III
Henkilötiedot
Koko nimi:  Berthold Kärnten
Syntynyt: 1050 Freiburg im Breisgau, Baden-Wurttemberg,  Saksa
Kuollut: 12. huhtikuuta 1111 Schwaben, Chemnitzer Land, Sachsen, Saksa
Arvonimi: maakreivi
Vanhemmat:  Isä: Berthold I, Kärnten, äiti: Richwara Kärnten
Puoliso:  Agnes, Zähringen
Lapset:  Berthold III, Zähringen, herttua (poika), Konrad, Zähringen, herttua (poika)
Tiedot
Dynastia:  Zähringen
Berthold II, tunnetaan myös nimellä Berchtold II, (Berthold Kärnten, von Zähringen), (n.1050 Freiburg im Breisgau, Baden-Wurttemberg, Saksa – 12. huhtikuuta 1111 Schwaben, Chemnitzer Land, Sachsen, Saksa oli maakreivi ja Švaabian herttua vuosina 1092–1098. Kun hän myönsi Švaabian herttuakunnan Stauferille vuonna 1098, hän tittelöi tälle nimen "Zähringenin herttua" vuonna 1100, hänen seuraajansa jatkoivat tällä nimellä aina vuoteen 1218 asti.
Sisarukset:

Gebhard III. von Zähringen, Bischof von Konstanz
Luitgard von Kärnten
Hermann I, Markgraf von Baden und Verona
Richinza von Spitzenberg
Galleria

Ikkunamaalaus Zähringenin herttuan vaakunasta saksalaisessa historiallisessa Freiburg im Breisgau kaupungin valtuustosalissa.
Berthold II, barokkityylinen luovuttajahahmo Pyhän Pietarin luostarin kirkon seinäpylväässä.
Alueet nykyisen Sveitsin alueella, vuonna n.1200. Vihreät alueet olivat Zähringenin herttuoiden hallussa.
Kirjallisuus

Barraclough, Geoffrey, toim. (1961). Keskiaikainen Saksa, 911-1250 . Voi. II: Esseet. Basil Blackwell.
Cornelius Horan

Cornelius Horan
Cornelius "Neil" Horan (s. 22. huhtikuuta 1947 Knockeenahone, Scartaglin) on irlantilainen entinen katolisen kirkon pappi, joka on tullut tunnetuksi aiheuttamalla häiriötilanteita suurta mediahuomiota saavuttavien urheilutapahtumien yhteydessä.
Horan syntyi 13-lapsiseen perheeseen toiseksi vanhimpana lapsena. Hän opiskeli papiksi St Brendan’s Collegessa Killarneyssa ja St Peter’s Collegessa Wexfordissa. Hänet vihittiin papiksi vuonna 1973, mutta heti seuraavana vuonna kiinnostui The Apostolic Fellowship of Christ -nimisestä herätysliikkeestään ja erosi tehtävästään. Hän palasi papin virkaansa takaisin vuonna 1980. Hän kuitenkin osoitti myöhemmin jatkuvaa kiinnostusta profetioita kohtaan ja julkaisi useita aiheeseen liittyviä teoksia sähköisessä muodossa, missä hän muun muassa kertoo ennustuksiaan Jeesuksen toisesta tulemisesta. Horanin esimiehet ohjasivat hänet pian psykiatriseen hoitoon Lontoon Harley Streetille.
Vuonna 2003 Horan ryntäsi radalle kesken Formula 1 -sarjan Britannian Grand Prix -kilpailun Silverstonessa pidellen käsissään uskonnollisia profetioita. Radalle jouduttiin ottamaan turva-auto, jotta hänet saatiin turvallisesti poistettua alueelta. Horan sai tempauksestaan kahden kuukauden vankeusrangaistuksen.
29. elokuuta 2004 Horan hyökkäsi Ateenan olympialaisten maratonkilpailua johtaneen brasilialaisen Vanderlei de Liman kimppuun ja kaatoi hänet. Pian sivustakatsojat saivat Horanin revittyä irti ja Lima pääsi jatkamaan juoksua. Myös tällä kertaa hän piteli käsissään uskonnollisia ennustuksia. Horan on aiheuttanut häiriötilanteita myös Wimbledonin tennisturnauksessa sekä kriketti- ja rugbyotteluissa.
Syyskuussa 2004 Horania syytettiin seitsemänvuotiaan tytön seksuaalisesta hyväksikäytöstä, mutta hänet vapautettiin syytteistä.
Tammikuussa 2005 katolinen kirkko erotti Horanin papin tehtävistä.
Brian J. Smith

| Brian J>  Smith |
| --- | --- |
 Brian J. Smith vuonna 2010.
Henkilötiedot
Koko nimi:  Brian Jacob Smith
Syntynyt: 12. lokakuuta 1981 (ikä 43) Dallas, Texas, Yhdysvallat
Kansalaisuus:  Yhdysvallat
Ammatti:  näyttelijä
Näyttelijä
Aktiivisena:  2005–
Aiheesta muualla
IMDb 
Brian J. Smith (s. 12. lokakuuta 1981 Dallas, Texas) on yhdysvaltalainen näyttelijä. Hänen tunnetuin roolinsa on luutnantti Matthew Scottina televisiosarjassa Stargate Universe.
Nuoruus ja uran alku

Smith syntyi Dallasissa, Texasin osavaltiossa. Hän vietti nuoruutensa Allenissa, Texasissa. Smith opiskeli aluksi teatteritaidetta Collin County Community Collegessa Planossa, Texasissa. Sen jälkeen hän muutti New Yorkiin, jossa jatkoi näyttämötaiteen opintoja Juilliard Schoolissa. Hän valmistui sieltä neljän opiskeluvuoden jälkeen vuonna 2007.
Smith aloitti elokuvauransa esiintymällä indie-elokuvissa. Hän sai ensimmäinen roolinsa jo opiskeluaikanaan elokuvassa Hate Crime vuonna 2005. Sitten hänen uransa edistyi hitaasti. Vasta kaksi vuotta valmistumisensa jälkeen hän sai lisää roolitöitä. Vuonna 2009 hän esiintyi indie-elokuvissa Red Hook ja The War Boys.  Lisäksi hän vieraili yhdessä jaksossa televisiosarjassa Kova laki vuonna 2009.
Läpimurto

Vuonna 2009 Smith kiinnitettiin televisiosarjaan Stargate Universe. Sarjaa esitettiin kahden tuotantokauden verran vuosina 2009–2011, kunnes se lopetettiin alhaisen suosion takia. Siitä huolimatta luutnantti Matthew Scottin rooli oli Smithin kansainvälinen läpimurto. Stargate Universen ohella hän esiintyi myös sen vuosina 2009–2010 esitetyssä sisarsarjassa SGU Stargate Universe Kino.
Stargate Universen jälkeen Smith sai muitakin rooleja merkittävissä televisiosarjoissa ja elokuvissa. Hänellä oli vuonna 2010 pieni rooli Hercule Poirot -televisiosarjaan kuuluvassa elokuvassa Hercule Poirot: Idän pikajunan arvoitus. Vuonna 2011 hän esiintyi televisiosarjassa Gossip Girl. Lisäksi hän näytteli televisioelokuvassa Red Factions.
Vuonna 2012 Smith vieraili sarjoissa Kooma, Warehouse 13 ja Good Wife. Alustavasti on ilmoitettu, että vuonna 2013 hän vierailee Defiance-televisiosarjan jaksossa, joka julkaistaan Yhdysvalloissa huhtikuussa 2013. Smith esittää sarjassa NASA:n astronauttia, jonka luullaan kuolleen avaruusaseman räjähdyksessä, mutta tämä olikin selvinnyt hengissä onnettomuudesta.
Elokuvien ohella Smith on esiintynyt myös näyttämöllä. Vuoden 2007 kesällä hän esiintyi New Yorkissa DR2-teatterissa Marissa Kaminin kirjoittamassa näytelmässä The Fabulous Life of a Size Zero, jonka ohjasi Ben Rimalower. Myöhemmin hän on esiintynyt Broadwaylla näytelmässä Come Back, Little Sheba.
Conchin tasavalta

Conchin tasavallan lippu
Conchin tasavalta on protestina itsenäiseksi itsensä julistanut mikrovaltio Floridassa Yhdysvalloissa. Alue julistautui itsenäiseksi 23. huhtikuuta 1982 ja on sen jälkeen viettänyt itsenäisyyspäivää 23. huhtikuuta. Alueen pinta-ala on 15,4 km². Alue julkaisi jonkin aikaamilloin? jopa omaa rahayksikköä: Conchin dollaria.
Aiheesta muualla

Conch Republicin viralliset sivut
www.conchrepublicstore.com (Arkistoitu – Internet Archive)
Conchin dollari
Informaatiota Conchin tasavallasta
Brzeskon piirikunta

Brzesko on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 93 201. Kunnat Brzeskon piirikunnassa ovat Borzęcin, Dębno, Gnojnik, Iwkowa ja Szczurowa.
Brzeskon väestöpyramidi 2014.
Vuoden 2019 lopussa piirikunnan asukkaista 50,4 prosenttia oli naispuolisia ja 49,6 miespuolisia. Alle 18-vuotiaat muodostivat 19,5 prosenttia piirikunnan väestöstä, työikäiset 61,8 prosenttia ja eläkeläiset 18,6 prosenttia väestön keski-iän ollessa tasan 40 vuotta. Vuonna 2019 piirikunnassa syntyi 932 lasta. Brzeskon piirikunnan väkiluvun ennustetaan pienenevän 89 464 asukkaaseen vuoteen 2050 mennessä.
Clausen

Clausen on muun muassa seuraavien henkilöiden sukunimi:
Alden W. Clausen (1923–2013), yhdysvaltalainen yritysjohtaja, Maailmanpankin johtaja 1981–1986
Alf Clausen (s. 1941), yhdysvaltalainen elokuvien ja televisiosarjojen säveltäjä
Christian Clausen (s. 1955), tanskalainen liikemies, Nordea-konsernin toimitusjohtaja
Hans Peter Clausen (1928−1998), tanskalainen professori, poliitikko, kansankäräjien puhemies ja ministeri
Jenny Blicher-Clausen (1865−1907), tanskalainen kirjailija
Kent Ove Clausen (s. 1985), norjalainen maastohiihtäjä
Néstor Clausen (s. 1962), argentiinalainen jalkapalloilija ja valmentaja
Per Clausen (s. 1955), tanskalainen poliitikko ja europarlamentaarikko
Stefanie Clausen (1900–1981), tanskalainen uimahyppääjä
Örn Clausen (1928–2008), islantilainen yleisurheilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Carrie Bradshaw

| Carrie Bradshaw |
| --- | --- |

Luoja(t):  Candace Bushnell (romaani) Darren Star (televisiosarja)
Näyttelijä(t):  Sarah Jessica Parker AnnaSophia Robb
Ensi- esiintyminen:  Sinkkuelämää, jakso 1.01
Henkilötiedot
Ammatti:  kolumnisti kirjailija
Sukupuoli:  nainen
Ikä:  s. 1966
Asuinpaikka:  New York, USA
Suhteet
Puoliso(t):  John James "Kiho" Preston (aviomies) Aidan Shaw (ex-kihlattu)
Tutut:  Samantha Jones (ystävä)   Miranda Hobbes (ystävä)  Charlotte York (ystävä) Jack Berger (ex-poikaystävä)   Alexandr Petrovsky (ex-poikaystävä)   Louise (assistentti, ystävä)
Infobox OKVirheellinen NIMI-arvo: 
Carrie Bradshaw on fiktiivinen henkilö Candace Bushnellin romaanissa Sinkkuelämää, romaaniin perustuvassa yhdysvaltalaisessa televisiosarjassa Sinkkuelämää sekä elokuvassa Sex and the City – Sinkkuelämää. Carrien päiväkirjat -sarjassa seurataan hahmon nuoruutta 1980-luvun alussa. Sinkkuelämää-sarjassa ja elokuvassa Sarah Jessica Parker esitti hahmoa ja Carrien päiväkirjat -sarjassa AnnaSophia Robb. Carrie on romaanin, sarjan ja elokuvan kertoja ja päähenkilö. Hahmo perustuu osittain Candace Bushnelliin itseensä.
Työ

Carrie asuu New Yorkissa ja kirjoittaa työkseen kolumnia lehteen The New York Star. Kolumnissaan "Sex And The City" hän käsittelee mm. ihmissuhteita, seksiä ja elämää New Yorkissa. Aiheita kolumniinsa hän saa mm. omasta ja ystäviensä elämästä. Carrien kolumni on saanut osakseen suosiota ja tehnyt Carriestä paikallisen pikkujulkkiksen. Myöhemmin Carrie alkaa kirjoittaa myös romaaneja sekä artikkeleita Vogue-lehteen.
Ihmissuhteet

Carrien parhaita ystäviä ystäviä ovat Samantha Jones, Miranda Hobbes ja Charlotte York. Carrie viettää paljon aikaa ystäviensä kanssa, ja tapaa heitä jatkuvasti mm. porukan kantakahvilassa. Carrie purkaa ystävilleen huoliaan ja keskustelee näiden kanssa mm. ihmissuhteista ja työelämästä.
Carrie on sarjan alussa sinkku ja asuu yksin Manhattanilla. Sarjan edetessä hän seurustelee useiden miesten, mm. puuseppä Aidan Shaw'n, kirjailija Jack Bergerin ja taiteilija Alexandr Petrovskyn, kanssa. Carrien suurin rakkaus on kuitenkin herra Kihoksi (Mr. Big) kutsuttu liikemies, jonka kanssa Carriellä on vaikea on/off suhde. Carrie ja Kiho eroavat ja palaavat yhteen useamman kerran sarjan aikana, ja heidän suhteessaan vaihtelevat jatkuvasti hyvät ja huonot ajat.
Aiheesta muualla

HBO - Sex and the City - Carrie Bradshaw sarjan virallisella sivulla (Arkistoitu – Internet Archive)
Sex and the City - The Movie
MTV3 - Sinkkuelämää - Carrie Bradshaw MTV3:n sivuilla
Brno-tuoli

Brno-tuoleja ja pöytä Tugendhat-huvilassa.
Brno-tuoli on arkkitehti Ludwig Mies van der Rohen modernistinen tuoli, jonka hän suunnitteli 1929–1930 Brnossa sijaitsevan Villa Tugendhatin makuuhuoneeseen. Se muistuttaa joitakin Miesin ja Lilly Reichin aiemmin suunnittelemia tuoleja.
Brno-tuoli on moderni klassikko. Se muodostuu takaosasta teräsrungosta, joka on tehty yhdestä palasta. Runko on taivutettu niin, että se muodostaa C-kuvion lähtien keskeltä takaa ja kaartuen käsinojana tuolin alle. Istuin osa on nahkaa. Metalli oli alkujaan kiiltävää ruostumatonta terästä, mutta nykyään tuolia saa myös kromattuna.
Dan Cruickshank valitsi tuolin yhdeksi ihmisen tekemistä aarteista BBC:n televisiosarjassa Maailmanmatkaajan 80 aarretta.
Brno-tuoli saavutti suosiota etenkin sen jälkeen, kun arkkitehti Phillip Johnson valitsi tuolin New Yorkissa sijaitsevan Seagram Buildingin The Four Seasons -ravintolaan.
Aiheesta muualla

Brno-tuoli MoMan kokoelmissa
Bhutanin Tendrel-puolue

| Bhutanin Tendrel-puolue> བྷུ་ཊཱན་རྟེན་འབྲེལ་ཚོགས་པ། |
| --- | --- |
  
  
Perustettu:  2023
Johtaja:  Pema Chewang
Kansalliskokous:  17 / 47
Infobox OKNimi-testi OK: 
Bhutanin Tendrel-puolue (BTP; dzongkhaksi བྷུ་ཊཱན་རྟེན་འབྲེལ་ཚོགས་པ།‎, Bhu-ṭān rten-'brel tshogs-pa) on bhutanilainen poliittinen puolue. Puolue rekisteröitiin vuonna 2023 maan kuudenneksi poliittiseksi puolueeksi. Puolue sai vuosien 2023–2024 vaaleissa 17 paikkaa 47-paikkaiseen kansalliskokoukseen. Puolueen puheenjohtajana toimii Pema Chewang.
Puolue tavoittelee Bhutanin taloudellista riippumattomuutta, kotitalouksien tulojen kasvattamista ja köyhyyden vähentämistä. Puolue kannattaa sitä, että jokainen maan asukas saa mahdollisimman hyvän koulutuksen. Puolue haluaa parantaa vanhusten hyvinvointia sosiaaliturvajärjestelmän avulla. Lisäksi puolue kannattaa yli 65-vuotiaille ei-eläkeläisille sekä vammaisille perustuloa.
Boom Kah

| Boom Kah Robin |
| --- | --- | --- |

Studioalbumin tiedot
 Äänitetty : 2013
 Julkaistu: 4. lokakuuta 2013
 Formaatti: CD Digitaalinen
 Tuottaja(t): Jukka Immonen, Joonas Angeria, MGI, Jonas Olsson, Street Kobra, Kyösti Salokorpi
 Tyylilaji: pop, pop rock, teinipop
 Levy-yhtiö: Universal Music
Muut kannet
 Deluxe-version kansikuva  Super Deluxe-version kansikuva
Robinin muut julkaisut
| Chillaa 2012 | Boom Kah 2013 | Boombox 2014 |
Singlet albumilta Boom Kah
 ”Boom Kah” Julkaistu: 30. elokuuta 2013  ”Erilaiset” Julkaistu: 16. lokakuuta 2013  ”Onnellinen” Julkaistu: 7. helmikuuta 2014
Boom Kah on Robinin 4. lokakuuta 2013 julkaistu kolmas albumi. Albumista julkaistiin normaaliversion lisäksi myös kaksi eri erikoispainosta, joissa on mukana ylimääräisiä kappaleita. Myös iTunes-verkkomusiikkikaupassa myynnissä olevassa albumissa on bonuskappaleita. Spotifyssa albumin yhteydessä on remix VilleGallen kanssa tehdystä kappaleesta ”Eeppinen”.
Albumia myytiin heti ilmestymispäivänä tuplaplatinalevyyn oikeuttava määrä, 40 000 kappaletta. Boom Kah nousi ensimmäisellä listaviikollaan Suomen virallisen albumilistan toiselle sijalle. Sittemmin se on ollut albumilistan ensimmäisellä sijalla neljänä viikkona. Vuoden 2013 loppuun mennessä albumia oli myyty nelinkertaiseen platinalevyyn oikeuttava määrä, yli 83 000 kappaletta.
Tuotanto

Albumin nauhoitukset aloitettiin alkuvuodesta 2013. Albumille kappaleita ovat tehneet Robinin lisäksi Jimi Constantine, Jonas Olsson, Pekka Eronen, Risto Asikainen, Joonas Angeria, Eppu Kosonen, Simo Reunamäki, Joonathan Kettunen, DJPP ja Kyösti Salokorpi. Tuottajina albumilla ovat Jukka Immonen, Joonas Angeria, MGI, Jonas Olsson, Street Kobra ja Kyösti Salokorpi.
Kappaleet

Robin on kertonut Boom Kah -albuminsa olevan äänimaailmaltaan modernimpi, verrattuna kahteen edelliseen albumiin. Albumin sanoitusten teemoina ovat muun muassa vapaus, onnellisuus ja erilaisuus. ”Anonyymit ja nimimerkit” -kappale kertoo nettikiusaamisesta, ”Tilttaamaan” nettichattailysta ja ”Erilaiset” ihastumisesta.
Vastaanotto

Keskisuomalaisen arviossa levyn tanssipop-linjaa kehutaan luontevaksi jatkoksi kahdelle edelliselle albumille, mutta albumin kappaleiden takaa löytyvien säveltäjien suurta määrää moititaan. Arvion mukaan kappaleita yhdistää ”pakottava tarve päästä mahdollisimman nopeasti kertosäkeeseen”. Säveltäjistä Kyösti Salokorpea ja Street Kobraa kehutaan (kappaleet ”Kävele mun kaa” ja ”Eeppinen”), kun taas levyn kahden ensimmäisen singlen (”Boom Kah” ja ”Erilaiset”) sävellyksessä mukana olleen Risto Asikaisen sanotaan olevan ”totaalisen hukassa”. Arvostelun mukaan Boom Kah ei ole toimiva kokonaisuus, mutta se on toimiva pop-levy albumin kohderyhmään kuuluville. Aikuisten esiteini-ikäisille tekemiä tekstejä kuvaillaan ”hellyttäväksi hömpäksi” ja kömpelöiksi, mutta niiden hyväntahtoisuutta kuitenkin kiitetään.
Nuorgamin arvioi albumin kappaleet yhdentekeviksi, vaikka sävellykset ovatkin hetkittäin hyviä. Kappaleiden melodiat ovat yksinkertaisia, jotka ovat tulleet tutuksi jo Robinin esikoissinglestä ”Frontside Ollie”. Nuorgam nostaa albumin parhaiksi kappaleiksi nimikappale ”Boom Kah'in” sekä kappaleet ”Onnellinen” ja ”Neon”.
Singlet

Albumin ensimmäisenä singlenä julkaistiin levyn nimikappale ”Boom Kah”, jolla ovat mukana rap-artistit Mikael Gabriel ja Uniikki. Kappale sai ensisoittonsa YleX-radiokanavalla 30. elokuuta 2013. Samana päivänä myös kappaleen musiikkivideo sai ensiesityksensä Linnanmäen huvipuistossa järjestyssä tapahtumassa. Videon ovat ohjanneet Ville Salminen ja Rise.
Albumin toinen single ”Erilaiset” julkaistiin 16. lokakuuta 2013. Kappale on vuoden 2013 Nenäpäivä-kampanjan tunnuskappale. Kappaleen musiikkivideo on kuvattu Itä-Afrikassa sijaitsevassa Burundissa sekä Suomenlinnassa. Digitaalisen julkaisun lisäksi singlestä julkaistiin myös kaupoissa myytävä single, jossa on mukana kappaleen musiikkivideo ja sen kuvauksissa kuvattu videopäiväkirja. Single on myynyt singlen platinalevyyn oikeuttavan määrän, yli 10 000 kappaletta.
Kolmas single, ”Onnellinen”, julkaistiin 7. helmikuuta 2014. Jaakko ja Kusti Mannisen ohjaama musiikkivideo kuvattiin vuoden 2013–2014 vaihteessa Puerto Platassa Dominikaanisessa tasavallassa. Video sai ensiesityksensä YleX-radioaseman verkkosivuilla singlen julkaisupäivänä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Boom Kah (mukana Mikael Gabriel & Uniikki) | Jimi Constantine, Risto Asikainen, Mikael Gabriel, Uniikki | 03.15 |  |  |  |  |  |  |
| 2. | Erilaiset | Risto Asikainen, Jonas Olsson | 03.35 |  |  |  |  |  |  |
| 3. | Kävele mun kaa | Kyösti Salokorpi, Joonathan Kettunen | 03.44 |  |  |  |  |  |  |
| 4. | Tilttaamaan | Jimi Constantine, Jonas Olsson | 02.49 |  |  |  |  |  |  |
| 5. | 3D-lasit | Mobster, Jonas Olsson, Jimi Constantine | 03.01 |  |  |  |  |  |  |
| 6. | Anonyymit ja nimimerkit | Jonas Olsson, Aku Rannila, Heidi Maria Paalanen, Saara Törmä | 03.12 |  |  |  |  |  |  |
| 7. | Onnellinen | Joonas Angeria, Jonas Olsson, Heigo Anto, Robin, Pekka Eronen | 03.48 |  |  |  |  |  |  |
| 8. | Neon | Simo Reunamäki, Heidi Maria Paalanen | 03.31 |  |  |  |  |  |  |
| 9. | Pystyt mihin vaan | Ilkka Wirtanen, Janne Huttunen, Pekka Eronen | 03.07 |  |  |  |  |  |  |
| 10. | Eeppinen (mukana VilleGalle) | DJ Street Kobra, Kyösti Salokorpi, Eppu Kosonen, VilleGalle | 03.13 |  |  |  |  |  |  |
| Deluxe-version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Vapaus | Street Kobra, Simo Reunamäki, Pekka Eronen, Jimi Constantine | 3.29 |  |  |  |  |  |  |
| 12. | Ei välii | Samuel Johansson, Robin, Simo Reunamäki | 3.19 |  |  |  |  |  |  |
| 13. | Jarrupala | Tobias Granbacka, Oskar Nyman, Jimi Constantine | 3.16 |  |  |  |  |  |  |
| Super Deluxe -version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Vapaus | Street Kobra, Simo Reunamäki, Pekka Eronen, Jimi Constantine | 3.29 |  |  |  |  |  |  |
| 12. | Ei välii | Samuel Johansson, Robin, Simo Reunamäki | 3.19 |  |  |  |  |  |  |
| 13. | Jarrupala | Tobias Granbacka, Oskar Nyman, Jimi Constantine | 3.16 |  |  |  |  |  |  |
| 14. | Oikee | Robin, Jonas Olsson, Samuli Laiho | 3.12 |  |  |  |  |  |  |
| iTunes-version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Vapaus | Street Kobra, Simo Reunamäki, Pekka Eronen, Jimi Constantine | 3.29 |  |  |  |  |  |  |
| 12. | Ei välii | Samuel Johansson, Robin, Simo Reunamäki | 3.19 |  |  |  |  |  |  |
| 13. | Jarrupala | Tobias Granbacka, Oskar Nyman, Jimi Constantine | 3.16 |  |  |  |  |  |  |
| 14. | Kun nuoruus päättyy (mukana The Rasmus) (Akustinen versio) |  | 2.50 |  |  |  |  |  |  |
| Spotify-version bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Eeppinen (Remix) (mukana VilleGalle) | Street Kobra, Kyösti Salokorpi, Eppu Kosonen, VilleGalle | 03.14 |  |  |  |  |  |  |
Coca-Cola Freestyle

Coca-Cola Freestyle-kone asennettuna Wendy's-ravintolassa Irvingissä, Teksasissa.
Coca-Cola Freestyle on kosketusnäytöllä varustettu virvoitusjuomakone, jonka The Coca-Cola Company esitteli vuonna 2009. Laite sisältää yli 125 erilaista Coca-Colan valmistamaa virvoitusjuomaa. Koneen avulla käyttäjät voivat valita seoksen makuja Coca-Cola merkkituotteista, jotka on erikseen annosteltu. Koneita sijaitsee nykyään suurilla Coca-Colan yhteistyökumppaneilla ja vähittäiskaupoissa osana asteittaista ja jatkuvaa käyttöä. Koneet ovat aiheuttaneet valituksia joidenkin kuluttajien kohdalla, johtuen laajoista valikoimista, jotka aiheuttavat asiakkaille vaikeuksia päättää oman juoman valitsemisen ja tämän myötä pitkän jonotusajan.
Käännös suomeksi
Brysselin sopimus

| Brysselin sopimus> Sulautumissopimus |
| --- | --- |

Allekirjoitettu:  8. huhtikuuta 1965
Allekirjoituspaikka:  Bryssel, Belgia
Voimaantulopäivä:  1. heinäkuuta 1967
Päättymispäivä:  1. toukokuuta 1999
Korvaava sopimus:  Amsterdamin sopimus
Osapuolet
Osapuolet:    Alankomaat   Belgia   Italia   Luxemburg   Länsi-Saksa   Ranska 
Brysselin sopimus eli sulautumissopimus on 8. huhtikuuta 1965 solmittu sopimus, jonka tavoitteena oli eurooppalaisten toimielinten rationalisoiminen. Sopimuksella perustettiin kaikkia kolmea Euroopan yhteisöä: ETYä, Euratomia ja Euroopan hiili- ja teräsyhteisöä palvelevien komission ja neuvoston perustaminen. Brysselin sopimus tuli voimaan 1. heinäkuuta 1967 ja kumoutui Amsterdamin sopimuksella.